Nuut: Ultrasatyn 2, met verhale deur Elsa Winckler en Amelia Strydom | Liefdesverhale blog
Nuut: Ultrasatyn 2, met verhale deur Elsa Winckler en Amelia Strydom
December 8, 2016 ~ nbliefdesverhale
Twee baie sexy verhale, selfs meer stomend as ons Satyn-reeks, verskyn hierdie maand in Ultrasatyn 2. Elsa Winckler en Amelia Strydom is twee uiters gewilde skrywers wat elkeen al die ATKV-Woordveertjie vir romanses gewen het.
In Elsa Winckler se verhaal Ridderspoor en rose soen sakeman Alan Sutherland vir Corinne Hansen skaars ’n uur ná hy by haar blommewinkel instap. Tog beweer hy Corinne is nie sy tipe nie; dat hy ’n stemmige vrou soek wat kliënte sal beïndruk. Corinne besluit om hom te wys presies hoe ónstemmig sy kan wees, sodat hy nooit weer met ’n ander vrou tevrede sal wees nie. Maar waarom maak sy ingedagte ruikers met ridderspoor en rose, wat op verbintenis en liefde dui? Gaan haar plan boemerang en háár hart in die slag laat bly?
In Amelia Strydom se Alfaman in Armani slaan erotikaskrywer Lenka du Plessis ’n internasionale kontrak los, maar sedert Die Voorval voel sy nie sexy nie en kan sy nie sexy skryf nie. Totdat sy vir spanningsverhaalskrywer Adam Ludick ontmoet, want skielik sit haar libido regop. Adam vra haar vir hulp met vrytonele, want dis al kritiek wat sy jongste boek ontvang het. Maar Lenka weet sy moet versigtig wees en haar hart beskerm. Sy kan mos sien Adam is ’n alfaman wat nie in gelukkige eindes glo nie …
Koop dit nou! Loot | Takealot | Raru | Graffiti | Amazon Kindle
Posted in Jongste liefdesverhale	Alfaman in ArmaniAmelia StrydomBekroonde skrywersDesemberElsa WincklerErotiekErotikaLiefdesverhaalLiefdesverhaleRidderspoor en roseRomanseSatynSexy verhaleSlegs volwassenesStomendUltrasatyn
< Previous Boek van die maand in Desember: Suster Leanie se groot hart deur Naretha Franken
Next > Lees ’n uittreksel uit Elsa Winckler se verhaal Ridderspoor en rose